sagorsarker/bangla-wikipedia huggingface dataset:
গ্যাভিন হ্যামিলটন

গ্যাভিন মার্ক হ্যামিল্টন (জন্ম: ১৬ সেপ্টেম্বর, ১৯৭৪) পশ্চিম লোথিয়ানের ব্রক্সবার্ন এলাকায় জন্মগ্রহণকারী সাবেক স্কটল্যান্ডীয় ক্রিকেটার। ইংল্যান্ড ক্রিকেট দলের পক্ষে টেস্ট ও স্কটল্যান্ডের পক্ষে একদিনের আন্তর্জাতিকে অংশ নিয়েছেন। এছাড়াও, গ্যাভিন হ্যামিল্টন স্কটল্যান্ডের অধিনায়কের দায়িত্ব পালন করেছেন। দলে তিনি মূলতঃ অল-রাউন্ডার ছিলেন। কাউন্টি ক্রিকেটে ইয়র্কশায়ার দলের প্রতিনিধিত্ব করেন।
১৯৯৩ সালে প্রথম-শ্রেণীর ক্রিকেটে অভিষেক ঘটে তার। স্কটল্যান্ডের বার্ষিক খেলা হিসেবে আয়ারল্যান্ডের বিপক্ষে অনুষ্ঠিত প্রথম ইনিংসেই ৫/৬৫ লাভ করেন। ঐ বছরেই ইয়র্কশায়ারের দ্বিতীয় একাদশের পক্ষে কয়েকটি খেলায় অংশ নেন। পরে ১৯৯৪ সালে কাউন্টির প্রথম একাদশে তার অভিষেক হয়। কিন্তু দলে সাফল্যলাভের জন্য তাকে কয়েক বছর অপেক্ষা করতে হয়। ১৯৯৮ সালে দলের অন্যতম সদস্যের মর্যাদা পান তিনি। ঐ গ্রীষ্মে ২০.৫৪ গড়ে ৫৯টি প্রথম-শ্রেণীর উইকেট লাভ করেন। পাশাপাশি ছয়টি অর্ধ-শতক করেন। এছাড়াও, ৩৪টি একদিনের খেলায় ১৮.৯৪ গড়ে উইকেট নেন।
১৯৯৯ সালের ক্রিকেট বিশ্বকাপে স্কটল্যান্ড দলের প্রতিনিধিত্ব করেন। ইংল্যান্ড দলে অংশগ্রহণের সমূহ সম্ভাবনা না থাকায় দলে শেষ মুহুর্তে তাকে অন্তর্ভুক্ত করা হয়। ৫টি একদিনের আন্তর্জাতিকে সর্বমোট ২১৭ রান সংগ্রহ করেন। বিশ্বকাপে স্কটল্যান্ড দলে থাকা অবস্থায় ইংল্যান্ডের দলনির্বাচকমণ্ডলী তার প্রতি দৃষ্টিপাত করে। ফলে, ১৯৯৯-২০০০ মৌসুমে দক্ষিণ আফ্রিকা সফরে ইংল্যান্ড দলে তার অন্তর্ভুক্তি ঘটে। জোহানেসবার্গে অনুষ্ঠিত প্রথম টেস্টে দক্ষিণ আফ্রিকার বিপক্ষে তার টেস্ট অভিষেক ঘটে। খেলায় তিনি উভয় ইনিংসেই শূন্য রান পান ও ৬৩ রানে কোন উইকেট পাননি। এছাড়াও কোন ক্যাচও পাননি। ঐ টেস্টে ইংল্যান্ড দল ইনিংসের ব্যবধানে পরাজিত হয়। ফলে দ্বিতীয় টেস্ট থেকে বাদ পড়েন ও আর কখনো তিনি ইংল্যান্ড দলে ডাক পাননি।
২০০৮ সালে আয়ারল্যান্ডের বিপক্ষে তিনি তার প্রথম সেঞ্চুরি করেন। ২০০৯ সালে বিশ্বকাপ বাছাইপর্বে স্কটল্যান্ডের দূর্বল খেলা প্রদর্শনের প্রেক্ষিতে অধিনায়ক হিসেবে রায়ান ওয়াটসনের পদত্যাগ করলে স্কটল্যান্ড দলের অধিনায়কের দায়িত্ব পান তিনি। জুলাই, ২০০৯ সালে স্কটিশ অধিনায়ক হিসেবে প্রথম খেলায় কানাডার বিপক্ষে মাঠে নামেন। ঐ খেলায় তিনি তার দ্বিতীয় সেঞ্চুরি করেন। তা স্বত্ত্বেও তার দল পরাজিত হয়। পরের দিনই তিনি অর্ধ-শতক করেন ও স্কটল্যান্ডের জয়ে ভূমিকা রাখেন। এরফলে সিরিজটি ১-১ ব্যবধানে ড্র হয়।
আগস্ট, ২০১০ সালে অবসর গ্রহণ করেন। এরপর ব্রাডফোর্ড ক্রিকেট লীগে ইস্ট বিয়ার্লি সিসি দলের পক্ষে উদ্বোধনী ব্যাটসম্যান ও শৌখিন ক্রিকেটার হিসেবে অংশগ্রহণ করছেন।
তাইফা

তাইফা ( "ṭā'ifa" থেকে, বহুবচন طوائف "ṭawā'if") দ্বারা মুসলিম শাসিত স্পেনের স্বাধীন রাজ্যসমূহ বোঝানো হয়। এগুলো ছিল বিভিন্ন ছোট রাজ্য। ১০৩১ সালে কর্ডো‌বার উমাইয়া খিলাফতের পতনের পর এসব রাজ্যের উদ্ভব হয়।
১১শ শতাব্দীতে প্রথম ক্রুসেড শুরু হওয়ার পর জেরুজালেম অঞ্চল খ্রিষ্টানদের হস্তগত হয়। এসময় ইবেরিয়ান উপদ্বীপের উত্তরের খ্রিষ্টানরা মুসলিম অঞ্চল দখল শুরু করে। কর্ডো‌বা খিলাফত ইউরোপের সবচেয়ে ধনী ও শক্তিশালী রাষ্ট্র হলেও তাতে গৃহযুদ্ধ দেখা দেয় যা ফিতনা বলে পরিচিত। ফলাফল হিসেবে খিলাফত ভেঙে গিয়ে তাইফা নামক শত্রুভাবাপন্ন বিভিন্ন ক্ষুদ্র আমিরাত সৃষ্টি হয়।
তবে এই রাজনৈতিক বিভক্তির ফলে সাংস্কৃতিক ক্ষেত্রে অবনতি ঘটেনি। বুদ্ধিবৃত্তিক কর্মকাণ্ড এসব তাইফায় চালু ছিল।
১১শ ও মধ্য ১২শ শতাব্দীতে তাইফার সমৃদ্ধির সময় আমিরদের মধ্যে প্রতিযোগিতা দেখা দেয়। এতে সামরিক ছাড়া সাংস্কৃতিক কারণও ছিল। বিখ্যাত কবি ও কারিগরদেরকে তারা নিজস্ব কাজে নিয়োজিত করতে সচেষ্ট ছিলেন।
খিলাফতের শক্তিশালী অবস্থায় উত্তরের খ্রিষ্টান রাজ্যগুলো খলিফাকে কর প্রদান করত। খিলাফতের ভাঙনের পর উদ্ভূত ক্ষুদ্র রাজ্যগুলো তাদের খ্রিষ্টান প্রতিপক্ষের তুলনায় দুর্বল হয়ে পড়ে।
সামরিক দুর্বলতার কারণে খ্রিষ্টানদের সাথে লড়াইয়ের জন্য তাইফার শাসকরা উত্তর আফ্রিকান যোদ্ধাদেরকে দুইবার আমন্ত্রণ জানান। ১০৮৫ সালে টলেটোর পতনের পর আলমোরাভিদের এবং ১১৪৭ সালে লিসবনের পতনের পর আলমোহাদদের আমন্ত্রণ জানানো হয়েছিল। তাদের যোদ্ধারা তাইফা আমিরদের সাহায্য করা ছাড়াও তাদের ভূখণ্ডগুলো উত্তর আফ্রিকান সাম্রাজ্যের অংশ করে নেয়।
পার্শ্ববর্তী খ্রিষ্টান ও মুসলিম প্রতিবেশী রাজ্যের সাথে লড়াইয়ের জন্য তাইফাগুলো খ্রিষ্টান ভাড়াটে সৈনিকদের নিয়োগ করত। সেভিল ছিল আলমোরাভি আক্রমণের পূর্বে সবচেয়ে গতিশীল তাইফা। জারাগোজাও খুব শক্তিশালী ও ধনী তাইফা ছিল। জারাগোজা, টলেডো ও বাডাজোজ ছিল প্রাক্তন খিলাফতের সীমান্তবর্তী সামরিক জেলা।
বরিশাল সরকারি মডেল স্কুল ও কলেজ

বরিশাল সরকারি মডেল স্কুল এন্ড কলেজ বাংলাদেশের বরিশাল শহরে অবস্থিত একটি সরকারি শিক্ষাপ্রতিষ্ঠান। ২০০৭ সালে এটি প্রতিষ্ঠিত হয়। এখানে মাধ্যমিক ও উচ্চমাধ্যমিক ছাত্রছাত্রীদের পাঠদান করে থাকে।
বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষাপ্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
২০০৭ সালে বরিশাল শহরের রাজাবাহাদুর সড়কের পাশে ১.৮০ একরের উপরে বরিশাল মডেল স্কুল অ্যান্ড কলেজ প্রতিষ্ঠিত হয়। প্রফেসর নুরুল আমিন ১৫ এপ্রিল ২০০৭ এ প্রতিষ্ঠানটির প্রথম অধ্যক্ষ হিসেবে যোগদান করেন। পর্যায়ক্রমে শিক্ষক ও কর্মচারীদের নিয়োগ দেয়া হয় ও ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়। 
বরিশাল মডেল স্কুল ও কলেজ এর একাডেমিক ভবনটি পাঁচ তলা। এতে ৭৫টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান রয়েছে। ভবনটির উত্তর ও দক্ষিণে দুটি পৃথক প্রবেশ পথ রয়েছে। এর সামনের দিকে ঐতিহ্যবাহী বেলস পার্ক উদ্যান বিস্তৃত। 
এই শিক্ষাপ্রতিষ্ঠানে তৃতীয় শ্রেণী হতে দ্বাদশ শ্রেণী পর্যন্ত শিক্ষা কার্যক্রম চালু আছে । এই প্রতিষ্ঠান এর শিক্ষকরা তাদের শিক্ষার্থীদের প্রতি প্রচুর যত্নবান। ফলে শিক্ষার্থীরা সফলতার সাথে পি এস সি,জে এস সি,এস এস সি এবং এইচ এস সি পরিক্ষায় অংশগ্রহণ করছে ও ভাল ফলাফল করছে।
পারফেট্টি ভ্যান মেলে

পারফেট্টি ভ্যান মেলে () একটি ইতালিয় বেসরকারি মালিকানাধীন বহুজাতিক কনফেকশনারি এবং গাম প্রস্তুতকারী প্রতিষ্ঠান। সমগ্র বিশ্বে ৪২ টি অপারেটিং কোম্পানি ১৫০ টি দেশে এই কোম্পানির কার্যাক্রম পরিচালিত হয়। এই কোম্পানির বর্তমান কারখানার সংখ্যা ৩২ টি। মূলত ক্যান্ডি ও চুইংগাম প্রস্তুত কারক এই প্রতিষ্ঠানটির ২০১৪ সালের বিক্রয়ের পরিমাণ ছিল প্রায় ২৪৪৪ মিলিয়ন ইউরো। পারফেট্টি ভ্যান মেলের প্রধান তিনটি গ্লোবাল ব্র্যান্ড হলো, "এলপেনলিবে", "মেন্টোস" এবং "চুপাচুপস"। আঞ্চলিক ব্র্যান্ড গুলোর মধ্যে অন্যতম, "এয়ার হেড", "সেন্টার ফ্রুট", "বিগ বাবল", "গোলিয়া", "স্মিন্ট", "হ্যাপিডেন্ট"।
২০০১ সালে পারফেট্টি, ভ্যান মেলে এস পি এ কে অধিগ্রহণ করে। সেই সাথে পৃথিবীর তৃতীয় বৃহত্তম সুগার কনফেকশনারি প্রস্তুতকারক কোম্পানিতে পরিনত হয়। ২০০৬ সালে পারফেট্টি ভ্যান মেলে বিশ্ববিখ্যাত স্প্যানিশ ব্র্যান্ড চুপাচুপস কিনে নেয়।
নেদারল্যান্ডসে ১৯০০ সালে আইজাক ভ্যানমেলে তার পিতামহের প্রতিষ্ঠিত ৬০ বছরের পুরানো একটি বেকারি প্রতিষ্ঠানকে কনফেকশানরি ব্যাবসায় রূপান্তরিত করেন। ১৯৩২ সলে প্রতিষ্ঠানটির তৎকালীন স্বত্তাধিকারী দুই ভাই মাইকেল ও পিয়ারে ভ্যান মেলে পোল্যান্ড ভ্রমণ করেন। সেখান থেকে তারা ফ্রুট চিউ ক্যান্ডি তৈরি করার কৌশল শিখে আসেন। ফিরে এসে নিজেদের কারখানায় তৈরি করেন সেই ক্যন্ডি, নাম দেন "ফ্রুটেলা"। এই একই রেসিপিতে তারা পরবর্তিতে তৈরি করেন বর্তমান "মেন্টস" ব্যান্ড। ১৯৪৬ সালে এ্যাম্ব্রোজিও ও এজিডিও পারফেট্টি দুই ভাই ইতালির মিলান শহরের অদূরে ল্যনিৃয়েট শহরে প্রতিষ্ঠা করেন মিষ্টি তৈরির ছোট একটি দোকান। তখন এর নাম ছিল "ডলিসিফিসিও লাম্বারডো"। পরবর্তীতে ১৯৭০ সালে নাম পরিবর্তন করে রাখা হয় "পারফেট্টি"।
১৯৪০ থেকে ১৯৪৫ সালে দ্বিতীয় বিশ্বযুদ্ধের সময় নেদারল্যান্ডসে ভ্যান মেলের কারখানা সম্পূর্ণ রূপে ধ্বংস প্রাপ্ত হয় এবং কোম্পানিকে বাধ্য করা হয় কারখানা রটরডামে স্থানন্তর করতে। অন্যদিকে বার্সেলোনা শহরে এরিক বারনেট একটি মিষ্টির দোকান চালু করেন। পারিবারিক ভাবে তারা বহুদিন ধরে এই ব্যবসার সাথে জড়িত ছিলেন। ১৯৫০ সালের দিকে এরিক বারনেটের পিতামহের একটি মিষ্টির দোকান ছিল। অন্যদিকে পারফেট্টি ইতালিতে পঞ্চাশের দশকে চুইংগামের ব্যবসা শুরু করে। তাদের প্রস্তুতকৃত প্রথম চুইংগামটির নাম ছিল "ব্রুকলিন"। চুইংগামের ব্যবসা তখন খুব ভাল থাকায়, পারফেট্টি ১৯৬৮ সালে প্রতিষ্ঠা করে একটি গামবেজ কম্পানি (গামবেজ - চুইংগামের প্রধান কাঁচামাল), যা চুইং গামের একটি প্রধান কাঁচামাল গাম বেজ তৈরি করত।
১৯৬৯ সালে চুপাচুপসের লোগোটি ছিল বিশ্ববিখ্যাত চিত্রকর সালভাদর দালির আঁকা।
পারফেট্টি ভ্যান মেলে বাংলাদেশে তাদের উৎপাদন ও বিপণন শুরু করে ২০০৪ সালে। এর পাঁচ বছর পর ২০০৯ সালে, গাজীপুর জেলার শ্রীপুর থানায় নিজস্ব কারখানা চালু করে। পারফেট্টি ভ্যান মেলে বাংলাদেশের নিউজলেটারের নাম ‘টক ঝাল মিষ্টি’।
বৌদ্ধধর্মের সময়রেখা

বৌদ্ধধর্মের সময়রেখা উল্ল্যেখের মূল উদ্দেশ্য হলো গৌতম বুদ্ধের জন্ম থেকে বর্তমান সময় পর্যন্ত বৌদ্ধধর্মের একটি বিশদ বিবরণ দেয়া।
গৌতম-এর জন্ম ও মৃত্যুর তারিখ সম্পর্কে নিশ্চিতভাবে কিছু জানা যায় না। তবে ২০-শতকের প্রথম দিককার অধিকাংশ ঐতিহাসিকই মনে করেন যে তার জীবনকাল খ্রিষ্টপূর্ব ৫৬৩ থেকে ৪৮৩ পর্যন্ত বিস্তৃত। ১৯৮৮ সালে তাঁর জন্ম ও মৃত্যু সম্পর্কিত একটি সিম্পোজিয়ামে উপস্থিত সংখ্যাগরিষ্ঠরাই তার মৃত্যুর সাল আরও সাম্প্রতিককালে খ্রিষ্টপূর্ব ৪১১ থেকে ৪০০-এর মধ্যে উল্লেখ করেছেন, যেখানে খ্রিষ্টপূর্ব ৪০০ অব্দের ২০ বছরের মধ্যে বুদ্ধের মৃত্যু ঘটেছিলো বলে মতামত দেয়া হয়। তবে, এই বিকল্প কালপঞ্জি, এখনো সব ঐতিহাসিক দ্বারা গৃহীত হয়নি।.
বুদ্ধের মৃত্যুর পর তিন মাস প্রথম বৌদ্ধ কাউন্সিল অনুষ্ঠিত হয়।
বরিশাল সরকারি পলিটেকনিক ইনস্টিটিউট

বরিশাল পলিটেকনিক ইনস্টিটিউট বাংলাদেশের অন্যতম পুরাতন ও বৃহত্তম সরকারি বহুমুখী কারিগরি শিক্ষাপ্রতিষ্ঠান। এটি বরিশাল শহরের আলেকান্দা - পলিটেকনিক রোডে অবস্থিত। ১৯৬২ সালে এই পলিটেকনিক ইনস্টিটিউটটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ডের অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।
বাংলাদেশে প্রযুক্তি জ্ঞান সম্পন্ন দক্ষ মানবসম্পদ গড়ার প্রত্যয়ে ১৯৬২ সালে ফোর্ড ফাউন্ডেশনের উদ্যোগে তৎকালীন পূর্ব-পাকিস্তান সরকার ৫টি পলিটেকনিক ইনস্টিটিউট প্রতিষ্ঠা করে। এর মধ্যে বরিশাল পলিটেকনিক ইনস্টিটিউট অন্যতম। অন্য চারটি পলিটেকনিক ইনস্টিটিউট সিলেট, রংপুর, বগুড়া ও পাবনায় প্রতিষ্ঠিত হয়। তখন তড়িৎ প্রকৌশল, পুরকৌশল ও শক্তি প্রকৌশল - এ তিনটি প্রযুক্তি অনুষদে শিক্ষার্থী ভর্তির মাধ্যমে বরিশাল পলিটেকনিক ইনস্টিটিউট এর যাত্রা শুরু হয়। পরবর্তীতে আরও ৪টি প্রযুক্তি অনুষদ চালু করে। এগুলো যথাক্রমে কম্পিউটার প্রকৌশল, ইলেকট্রনিক্স, মেকানিক্যাল এবং ইলেক্ট্রোমেডিকেল প্রকৌশল। 
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়। ১৯৯৫ সালে বাংলাদেশ পলিটেকনিক এর মধ্য শ্রেষ্ঠ শিক্ষাপ্রতিষ্ঠান হয়ে জাতীয় পুরস্কার লাভ করে।
দুটি ছাত্রাবাস ও একটি ছাত্রীনিবাস রয়েছে। মুক্তিযোদ্ধা ছাত্রাবাস, একুশে ছাত্রাবাস ও শহীদ জননী ছাত্রীনিবাস।
বরিশাল ল' কলেজ

বরিশাল ল' কলেজ বা বরিশাল আইন কলেজ বাংলাদেশের একটি আইনি শিক্ষাপ্রতিষ্ঠান। ১৯৬৩ সালে কলেজটি প্রতিষ্ঠিত হয়। এটি বরিশাল শহরের হাসপাতাল রোডে অবস্থিত। কলেজটি বাংলাদেশের জাতীয় বিশ্ববিদ্যালয় অধিভুক্ত ও এর অধীনে দুই বছর মেয়াদী কোর্সে এলএলবি ডিগ্রি প্রদান করে থাকে।
ইবনে আবি ইসহাক

আবদুল্লাহ ইবনে আবি ইসহাক আল হাদরামি (Arabic, عبد الله بن أبي اسحاق الحضرمي), (মৃত্যু ৭৩৫ খ্রিষ্টাব্দ / ১১৭ হিজরি) আরবি ভাষার প্রথম ব্যাকরণবিদ হিসেবে বিবেচিত হন। তিনি একটি ব্যাকরণ সংকলন করেন যাতে বিশুদ্ধ বলে পরিচিত বেদুইন আরবির উল্লেখ ছিল। আরবিতে ভাষাতাত্ত্বিক তুলনা ব্যবহারের ক্ষেত্রে তাকে প্রথম বলে বিবেচনা করা হয়।
ইবনে আবি ইসহাকের দুইজন ছাত্র ছিলেন হারুন ইবনে মুসা ও আবু আমর ইবনুল আলা। তার ছাত্র আল সাকাফি ও আল আলার ব্যাকরণের ক্ষেত্রে মতপার্থক্য আরবি ব্যাকরণের কুফা ও বসরা শাখার মূল ধরা হয়। বলা হয় যে ইবনে আবি ইসহাক সাধারণ ভাষ্যের চেয়ে ব্যাকরণের নিয়মের ক্ষেত্রে বেশি দক্ষ ছিলেন।
পরবর্তী সময়ের ব্যাকরণবিদদের উপর ইবনে আবি ইসহাকের প্রভাব রয়েছে। সিবাওয়েহ তার আরবি ব্যাকরণে সাতবার ইবনে আবি ইসহাককে কর্তৃপক্ষ হিসেবে উল্লেখ করেছেন।
খোদা হাফেজ

খোদা হাফেজ (Persian: , Devanāgarī: ख़ुदा हाफ़िज़, Kurdish: ) ফারসি ভাষার একটি বিদায় সম্ভাষণ। এটি ইরান, আফগানিস্তান, পাকিস্তান, ভারত, বাংলাদেশ প্রভৃতি অঞ্চলে ব্যবহৃত হয়।
আক্ষরিক অনুবাদের খোদা হাফেজের অর্থ দাঁড়ায় “আল্লাহ তোমার অভিভাবক হোক”। এই সম্ভাষণটি ফারসি থেকে কুর্দি, সিন্ধি, উর্দু, হিন্দি ও বাংলা ভাষায় প্রবেশ করেছে। এছাড়া খোদা হাফেজের অর্থ "আল্লাহ তোমার নিরাপত্তাকারী হোক" এমন হয়।
জিন্দাবাদ

জিন্দাবাদ () একটি ফারসি শব্দ। এটি অসমীয়া, ওড়িয়া, পাঞ্জাবি, উর্দু, হিন্দি এবং বাংলা ভাষাতে শব্দের সাথে প্রত্যয় হিসেবে ব্যবহৃত হয়। ব্যক্তি, আদর্শ বা রাষ্ট্রের দীর্ঘজীবীতা কামনার ক্ষেত্রে স্লোগানে এই শব্দ ব্যবহার হয়। এর ব্যবহার মূলত রাজনৈতিক। নামের পরে জিন্দাবাদ ব্যবহার করে সে নামের ব্যক্তি, আদর্শ বা রাষ্ট্রের দীর্ঘজীবন কামনা করা হয়।
জিন্দাবাদ বলতে বুঝাতে পারে:
উইজডেন ট্রফি

উইজডেন ট্রফি ইংল্যান্ড এবং ওয়েস্ট ইন্ডিজের মধ্যকার টেস্ট সিরিজ জয়ী দলকে প্রদান করা হয়। ১৯৬৩ সালে উইজডেন ক্রিকেটার্স অ্যালমেনাকের শতবর্ষ পূর্তি উপলক্ষে প্রথমবারের মতো এ ট্রফির প্রবর্তন ঘটানো হয়। সিরিজটি আন্তর্জাতিক ক্রিকেট কাউন্সিলের ভবিষ্যৎ সফর পরিকল্পনার অংশ হিসেবে অনুষ্ঠিত হয়। ফলে, এ সফরের সময়সীমা ভিন্নতর হয়ে থাকে। কোন কারণে সিরিজ ড্র হলে ট্রফি দখলকারী দলের কাছেই এটি রাখা হয়।
ইংল্যান্ড ট্রফিটির বর্তমান ধারক। ২০১৫ সালে ১-১ ব্যবধানে সিরিজ ড্র হবার ফলে ২০১২ সালে সফরকারী ওয়েস্ট ইন্ডিজের বিপক্ষে উইজডেন ট্রফি জয় করায় তা অদ্যাবধি নিজেদের অনুকূলে রাখে।
বিখ্যাত ক্রিকেট পুস্তক প্রকাশনা সংস্থা উইজডেনের নাম অনুসারে এ ট্রফির নামকরণ হয়েছে। মেরিলেবোন ক্রিকেট ক্লাব (এমসিসি) এবং ওয়েস্ট ইন্ডিজ ক্রিকেট বোর্ডের (ডব্লিউআইসিবি) অনুমোদনক্রমে জন উইজডেন এন্ড কোং কর্তৃক উইজডেন ট্রফি প্রদান করা হয়। বিজয়ের প্রতীক হিসেবে বিজয়ী দলকে উইজডেন ট্রফি প্রদান করলেও পরবর্তীতে লর্ডসের এমসিসি যাদুঘরে তা ফেরৎ পাঠানো হয়। ২০০০ সাল থেকে উইজডেন ট্রফি সিরিজের পাশাপাশি সর্বোচ্চ উইকেট লাভকারী বোলারকে ম্যালকম মার্শাল স্মারক ট্রফি প্রদান করা হচ্ছে। ২০২২ সালে এই ট্রফি রিচার্ডস-বোথাম ট্রফি দ্বারা প্রতিস্থাপিত হয়।
দ্য অ্যাশেজ সিরিজের অনুকরণে এমসিসি ও ডব্লিউআইসিবি’র অনুমোদনক্রমে জন উইজডেন এন্ড কোং প্রথমবারের মতো উইজডেন ট্রফি প্রচলন ঘটায়। ট্রফির উচ্চতা প্রায় ৩০ সেন্টিমিটার। মাঝখানে জন উইজডেনের প্রতিকৃতি রয়েছে।
ট্রফির ফলকে ‘১৯৬৩ সালে ইংল্যান্ড এবং ওয়েস্ট ইন্ডিজের মধ্যকার টেস্ট সিরিজসহ পরবর্তী টেস্ট সিরিজের জন্য প্রদান করা হবে। উইজডেন ক্রিকেটার্স অ্যালমেনাকের ১০০তম বার্ষিকী উপলক্ষে উইজডেন কর্তৃক এ ট্রফি প্রদান করা হচ্ছে’।
ওয়েস্ট ইন্ডিয়ান বোলার ম্যালকম মার্শালের নামানুসারে এ নামকরণ হয়েছে। ২০০০ সাল থেকে সিরিজের শীর্ষস্থানীয় বোলারকে এ ট্রফি প্রদান করা হচ্ছে। এছাড়াও ঐ খেলোয়াড় £১,৩৬০ পাউন্ড-স্টার্লিং লাভ করবেন। কিন্তু বোলার যদি ১৯৮৮ সালে মার্শালের গড়া ৩৫ উইকেটের রেকর্ড ভঙ্গ করতে পারেন তাহলে তিনি £৩৪,০০০ পাউন্ড-স্টার্লিং পাবেন। নিচের তালিকায় ট্রফি লাভকারী বোলারদের তালিকা দেখানো হয়েছে।
ইংল্যান্ড সফরে ওয়েস্ট ইন্ডিজ দল সিরিজে অন্যতম জনপ্রিয় সফরকারী দলের তালিকায় নিজেদের স্থান করে নেয়। ওল্ড ট্রাফোর্ডে অনুষ্ঠিত টেস্টে ল্যান্স গিবস ১১ উইকেট তুলে নিলে ওয়েস্ট ইন্ডিজ ১০ উইকেটের ব্যবধানে বিরাট জয় পায়।
লর্ডসের দ্বিতীয় টেস্ট নাটকীয়ভাবে শেষ হয়। চূড়ান্ত ওভারের মাধ্যমে সব ধরনের ফলাফল অর্জন সম্ভব ছিল। ইংল্যান্ডের দরকার ছিল মাত্র আট রান ও হাতে ছিল ২ উইকেট। কিন্তু চতুর্থ বলে ডেরেক শ্যাকলটন রান আউট হন। কলিন কাউড্রে তার ভাঙ্গা হাত নিয়ে বাদ-বাকী দুই বল মোকাবেলা না করায় খেলাটি ড্রয়ে পরিণত হয়। তৃতীয় টেস্টে ফ্রেড ট্রুম্যান ১২ উইকেট পেলে ইংল্যান্ড ২১৭ রানের বিশাল জয় পায়। চতুর্থ টেস্টে চার্লি গ্রিফিথ ৬/৩৬ ও কনরাড হান্ট ১০৮ রান করেন। ওয়েস্ট ইন্ডিজ পরবর্তী দুই টেস্টে জয় পায় ও ৩-১ ব্যবধানে সিরিজ জয় করে। চূড়ান্ত টেস্টে ব্যাসিল বুচার জয়সূচক রান সংগ্রহ করেন।
এ সিরিজটি ব্যাপক সফল হওয়ার প্রেক্ষাপটে ইংল্যান্ডে অনুষ্ঠিত ভবিষ্যতের টেস্ট সিরিজগুলো পুণঃনির্ধারিত করা হয়। এ প্রেক্ষিতে বেশ পূর্বেই ১৯৬৬ সালে ওয়েস্ট ইন্ডিজ পুনরায় ইংল্যান্ড সফরে আসে। এভাবেই দ্বি-পক্ষীয় সিরিজের প্রবর্তন ঘটে যাতে একটি মৌসুমে ইংল্যান্ড দলের বিপক্ষে তিনটি টেস্টের সিরিজ খেলে।
২০১৫ ভারত ক্রিকেট দলের বাংলাদেশ সফর

ভারত ক্রিকেট দল পূর্ব-নির্ধারিত সময়সূচী মোতাবেক ৭ জুন থেকে ২৪ জুন, ২০১৫ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ১টি টেস্ট ও ৩টি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। সিরিজটি বর্ষা মৌসুমে অনুষ্ঠিত হবে বিধায় একদিনের আন্তর্জাতিকের জন্য সংরক্ষিত দিনের ব্যবস্থা রাখা হয়েছে। একমাত্র টেস্ট ড্র হয় ও একদিনের আন্তর্জাতিকের সিরিজে বাংলাদেশ ২-১ ব্যবধানে ভারতকে পরাভূত করে।
সম্প্রচারস্বত্ত্বের কারণ সিরিজটি জা’ন জি আইসক্রিম সিরিজ নামে পরিচিতি পায়।
৪ জুন মাহমুদুল্লাহ রিয়াদ অনুশীলন চলাকালীন আঙ্গুলে ব্যথা পাওয়ায় সিরিজের বাইরে থাকেন। এর দুইদিন পর ভারতের লোকেশ রাহুল অসুস্থ হয়ে পড়ায় টেস্টের বাইরে অবস্থান করেন।
নিম্নবর্ণিত কর্মকর্তাগণ খেলা পরিচালনা করেন:
পানিপথের প্রথম যুদ্ধ

পানিপথের প্রথম যুদ্ধ ১৫২৬ খ্রিষ্টাব্দের ২১ এপ্রিল লোদি রাজবংশের ইব্রাহিম লোদি এবং মুঘল সাম্রাজ্যের প্রতিষ্ঠাতা বাবরের মধ্যে সংঘটিত হয়। যুদ্ধক্ষেত্রে কামানের ব্যবহার হয়েছে এমন যুদ্ধের মধ্যে এই যুদ্ধ প্রথমগুলোর অন্যতম।
ভারতের হরিয়ানা রাজ্যের পানিপথ গ্রামের নিকটে ১৫২৬ সালের ২১ এপ্রিল এই যুদ্ধ সংঘটিত হয়। ২০ শতকের আগে এই অঞ্চলে আরো কয়েকটি গুরুত্বপূর্ণ যুদ্ধ সংঘটিত হয়েছে।
হিসাব অনুযায়ী বাবরের বাহিনীতে ১৫,০০০ সৈনিক এবং ২০ থেকে ২৪টি ফিল্ড আর্টি‌লারি ছিল। ইব্রাহিম বাহিনীতে সর্বমোট লোকসংখ্যা ছিল প্রায় ১,০০,০০০। তবে মূল লড়াইয়ের বাহিনীতে লোকসংখ্যা ছিল প্রায় ৩০,০০০ থেকে ৪০,০০০। এর পাশাপাশি যুদ্ধ হাতি ছিল প্রায় ১,০০০।
ইব্রাহিম লোদির বাহিনীর আকার জানতে পেরে বাবর তার বাহিনীর ডান ভাগকে পানিপথ শহরের বিরুদ্ধে সুরক্ষিত করেন। এজন্য বৃক্ষশাখা আচ্ছাদিত পরিখা খনন করা হয়। মধ্যভাগে দড়ি দিয়ে বাধা ৭০০টি গরুরগাড়ি রাখা হয়। প্রতি দুইটি গাড়ির মধ্যে ম্যাচলকম্যানদের নিরাপত্তার ব্যবস্থা রাখা হয়। এই ব্যবস্থা প্রণীত হওয়ার সময় ঘোড়সওয়ারদের আক্রমণের জন্য যথেষ্ট স্থান রাখা হয়।
ইব্রাহিম লোদির সেনারা উপস্থিত হওয়ার পর তিনি দেখতে পান যে বাবরের সেনাদের বিন্যাস সংকীর্ণ। তিনি সংকীর্ণতম স্থানে আক্রমণের নির্দেশ দিলে বাবর তার পার্শ্বভাগের সুবিধা নেন। ইব্রাহিম লোদির অনেক সেনা যুদ্ধে অবতীর্ণ হতে ব্যর্থ হয় এবং যুদ্ধের মোড় ঘুরে গেলে তারা পালাতে শুরু করে। বাবরের বাহিনী তাদের মাস্কেট, কামান ও ঘোড়সওয়ারদের নিয়ে আক্রমণ শুরু করে। যুদ্ধে ইব্রাহিম লোদি পরাজিত ও নিহত হন।
বাবরের কামান-বন্দুক যুদ্ধক্ষেত্রে ভাগ্যনির্ধারণের ভূমিকা রেখেছে। এর কারণ প্রথমত ইবরাহিম লোদির বাহিনীতে কোনো গোলন্দাজ বাহিনী ছিল না। পাশাপাশি কামানের বিকট শব্দ লোদি বাহিনীর হাতিগুলোকে ভয় পাইয়ে দেয় ফলে হাতিগুলো লোদি বাহিনীর সেনাদের পদদলিত করা শুরু করে।
বাবর এই যুদ্ধে "তুলুগুমা" ও "আরাবা" নামক নতুন কৌশল ব্যবহার করেন। "তুলুগুমা" দ্বারা বোঝায় সমগ্র সেনাবাহিনীকে বেশ কিছু অংশে বিভক্ত করা যেমন মধ্য, ডান ও বাম পার্শ্ব। ডান ও বাম পার্শ্বভাগ সম্মুখ ও পশ্চাৎ অংশে বিভক্ত করা হয়। এর ফলে ক্ষুদ্র সেনাবাহিনী প্রতিপক্ষকে সবদিক থেকে ঘিরে ফেলতে সক্ষম হয়। সেনাদলের মধ্যভাগের সম্মুখ অংশে গরুর গাড়ি ("আরাবা") স্থাপন করা হয়। এগুলোকে দড়ি দিয়ে যুক্ত করে রাখা হয়। এসব গাড়ির পিছনে কামান স্থাপন করা হয়েছিল। এই দুই কৌশলের ফলে বাবরের গোলন্দাজ ইউনিট ধ্বংসাত্বক হয়ে উঠে। সামনে গরুর গাড়ি দ্বারা প্রতিরক্ষার ব্যবস্থা করায় কামানগুলো কোনো প্রকার হামলা সহ্য না করে গোলাবর্ষণ করতে সক্ষম হয়। কামানগুলোর মুখ ঘুরিয়ে সহজেই অন্য লক্ষ্যের দিকে আক্রমণ করা যেত। এছাড়াও তিনি যুদ্ধে তুর্কিদের থেকে শেখা রুমি কৌশল ব্যবহার করেন।
যুদ্ধে ইবরাহিম লোদি তার ১৫,০০০ সৈনিকসহ নিহত হন। গোয়ালিয়রের শাসক বিক্রমজিতও যুদ্ধে মারা যান। পানিপথের এই যুদ্ধ ভাগ্যনির্ধারণী ছিল। এর ফলে বাবর মুঘল সাম্রাজ্যের প্রতিষ্ঠা করতে সক্ষম হন।
আলি ফজল

আলি ফজল (, ; জন্ম: ১৫ অক্টোবর ১৯৮৬) একজন ভারতীয় বলিউড অভিনেতা, থ্রি ইডিয়টস", "ফুক্রে" এবং "অলওয়েস কাভি কাভি" সিনেমায় অভিনয় করে তিনি ব্যাপক ভাবে পরিচিতি লাভ করেন। ২০১৫ সালে তিনি মার্কিন চলচ্চিত্র ফিউরিয়াস ৭ এ অভিনয় করেন।
কালিকট পতন (১৫২৬)

কালিকট পতন ১৫২৬ সালে সংঘটিত হয় যখন জামোরিন, ভারতীয় স্থানীয় শাসক, পর্তুগিজ থেকে কালিকট দুর্গ দখল করে নেন।
পর্তুগিজরা ১৫০০ সাল থেকে কালিকটে একটি কেল্লা প্রতিষ্ঠার জন্য পরিকল্পনা করছিল, যখন পেদ্রো আলভারেস ক্যাবরেল এর হাতে এই মিশনের দায়িত্ব আসে। পর্তুগাল রাজা এবং জারোমিন এর মধ্যে একটি শান্তি চুক্তি স্বাক্ষরিত হওয়ার পর, "সেরামে" নামক জায়গায়, ১৫১৩ সালে কেল্লাটি স্থাপন সম্পূর্ণ হয়।
জন উইজডেন

জন উইজডেন (; জন্ম: ৫ সেপ্টেম্বর, ১৮২৬ - মৃত্যু: ৫ এপ্রিল, ১৮৮৪) ব্রাইটনের ক্রাউন স্ট্রিটে জন্মগ্রহণকারী বিশিষ্ট ইংরেজ ক্রিকেটার ছিলেন। প্রথম-শ্রেণীর কাউন্টি ক্রিকেটে কেন্ট, মিডলসেক্স ও সাসেক্সের প্রতিনিধিত্ব করেন। বিখ্যাত ক্রিকেট সাময়িকী উইজডেন ক্রিকেটার্স অ্যালমেনাক প্রকাশ করে ক্রিকেট বিশ্বে চিরস্মরণীয় হয়ে আছেন তিনি।
তার বাবা উইলিয়াম বিল্ডার ছিলেন। ১৮০৫ সালে দাতব্য বিদ্যালয় হিসেবে প্রতিষ্ঠিত রয়্যাল ইউনিয়ন স্কুলে (বর্তমানে ব্রাইটন্স মিডল স্ট্রিট স্কুল) অধ্যয়ন করেন। পিতার মৃত্যুর পর লন্ডনে চলে যান ও সেখানে উইকেট-রক্ষক টম বক্সের সাথে বসবাস করতে থাকেন। জুলাই, ১৮৪৫ সালে ১৮ বছর বয়সে ৫ ফুট ৬ ইঞ্চি উচ্চতার অধিকারী উইজডেনের ওজন ছিল ঠিক ৭ স্টোন (৪৪ কেজি)। ১৮৪৯ সালে বিশিষ্ট ক্রিকেটার জর্জ পারের বোন অ্যানি’র সাথে বাগদান পর্ব সম্পন্ন হলেও বিবাহের পূর্বে তিনি মৃত্যুবরণ করেন। ফলে উইজডেন কখনো বিয়ে করেননি।
জুলাই, ১৮৪৫ সালে সাসেক্সের পক্ষে এমসিসি’র বিরুদ্ধে প্রথম-শ্রেণীর ক্রিকেটে অভিষেক ঘটে তাঁর। প্রথম ইনিংসে ৬ ও দ্বিতীয় ইনিংসে ৩ উইকেট পান তিনি। ১৮৪৬ সালে অল-ইংল্যান্ড একাদশ ও ১৮৫২ সালে ইউনাইটেড অল-ইংল্যান্ড একাদশে নাম লেখান তিনি। সমগ্র খেলোয়াড়ী জীবনে ১৮৭টি প্রথম-শ্রেণীর ক্রিকেটে অংশগ্রহণ করেছেন। প্রথম-শ্রেণীর ক্রিকেট খেলা থেকে অবসর নেয়ার পর ১৮৬৪ সালে কিংবদন্তিতুল্য উইজডেন ক্রিকেটার্স অ্যালমেনাক প্রকাশ করেন।
মূলতঃ ফাস্ট রাউন্ডআর্ম বোলার ছিলেন তিনি। এর পূর্বে তিনি অনুমোদনকৃত ওভার আর্ম বোলিং করতেন। পরবর্তী দিনগুলোয় তিনি মিডিয়াম পেস বোলিংয়ে পারদর্শীতা দেখান। এছাড়াও তিনি স্লো আন্ডারআর্ম বোলিং করেছেন। ফাস্ট বোলিংয়ে তিনি প্রতি খেলায় গড়ে প্রায় ১০ উইকেট তুলে নিতে সক্ষমতা দেখিয়েছেন। ১৮৫০ সালে লর্ডসে নর্থে বিপক্ষে সাউথের হয়ে অফ-কাটার কৌশল প্রয়োগে দ্বিতীয় ইনিংসে ১০ উইকেট লাভ করেন শুধুই বোল্ড করে। প্রথম-শ্রেণীর যে-কোন ক্রিকেটে সবগুলো উইকেট বোল্ডের মাধ্যমে লাভ করা অদ্যাবধি একমাত্র ঘটনা হিসেবে বিবেচিত।
এছাড়াও তিনি ব্যাটসম্যান হিসেবে দক্ষতা দেখিয়েছেন। প্রথম-শ্রেণীর ক্রিকেটে দু’টি শতকের অধিকারী তিনি। প্রথমটি করেছেন ১৮৪৯ সালে। টানব্রিজ ওয়েলসে কেন্টের বিপক্ষে তিনি ঠিক ১০০ রান করেন। ১৮৫৫ সালে ইয়র্কশায়ারের বিপক্ষে বছরের একমাত্র প্রথম-শ্রেণীর সেঞ্চুরি করার দক্ষতা দেখান।
১৮৬৩ সালে ক্রিকেট থেকে অবসর নেয়ার সময় তাঁর বয়স ছিল ৩৭ বছন। পরের বছর থেকেই বার্ষিক আকারে ক্রিকেটার্স অ্যালমেনাক প্রকাশ করতে শুরু করেন। ১৮৬৬ সালে ‘ক্রিকেট ও কীভাবে তা খেলতে হয়’ শীর্ষক গ্রন্থ প্রকাশ করেন।
৫৭ বছর বয়সে ক্যান্সারে আক্রান্ত হয়ে দেহাবসান ঘটে তার। লন্ডনের ব্রম্পটন সিমেট্রিতে তাকে সমাহিত করা হয়। মৃত্যুর ২৯ বছর পর ১৯১৩ সালে উইজডেন সংস্করণের ৫০-বছর পূর্তিতে বিশেষ প্রতিকৃতি হিসেবে তুলে ধরা হয়। উইজডেন ক্রিকেটার্স অ্যালমেনাকের সূবর্ণজয়ন্তী উপলক্ষে এর প্রতিষ্ঠাতা জন উইজডেনকে তার মৃত্যুর ২৯ বছর পর ১৯১৩ সালে বিশেষভাবে এ পুরস্কার প্রদান করা হয়।
ফল সালাদ গাছ

ফল সালাদ গাছ বা সিংহের থাবা (বৈজ্ঞানিক নাম:Monstera deliciosa), the () হচ্ছে দক্ষিণ মেক্সিকো থেকে দক্ষিণ পানামা পর্যন্ত বৃষ্টিবন এলাকার স্থানীয় প্রজাতি। এটিকে অনেক জায়গায় চাষ করা হয়েছে এবং হাওয়াই, Seychelles, Ascension Island এবং Society Islands এলাকায় বেশ কিছুটা আগাছা উদ্ভিদ হিসেবে রুপান্তরিত হয়েছে।
এদের দৈর্ঘ্য ২৫ মি পর্যন্ত হতে পারে, এর পাতা ২০ থেকে ৯০ সেঃমি দীর্ঘ, হৃৎপিণ্ড আকৃতির হয়ে থাকে। পাতা বৃহদাকৃতির চকচকে চামড়া বা লেদাড়ের মত দেখতে। অপরিণত উদ্ভিদের পাতা ছোট হয় এবং পাতায় কোনো ছিদ্র থাকে না, বয়সের সাথে সাথে পাতায় লম্বাকৃতি ছিদ্রের সৃষ্টি হয়। নতুন উদ্ভিদ ছায়াপ্রযুক্ত স্থানে জন্মায় এবং গাছের আশ্রয় অনুসন্ধান করে তারপর তাকে অবলম্বন করে আলোর পানে বৃদ্ধি পায়। এই গাছটি ইনডোর প্লান্ট হিসেবে বেশ প্রসিদ্ধ, এটাকে বাহিরের উন্মুক্ত পরিবেশে লাগানো হলে উপযুক্ত জলবায়ুতে তিন বছর বয়স থেকে এর ফুল ফোঁটা আরম্ভ হয়। ছায়াপ্রিয় এই গাছ আর্দ্রতা পচ্ছন্দ করে।এই গাছের চারা বীজ থেকেও উৎপন্ন হয় কিম্বা পরিনত উদ্ভিদের কলম থেকেও উঠানো যায়।
এর ফল ২৫ সেঃমিঃ দৈর্ঘ্য বিশিষ্ট, ৩-৪ সেঃমিঃ ব্যাসার্ধের, ভুট্টার মোচার মত কিন্তু ষড়ভুজাকৃতির আঁশ দিয়ে আবৃত। আঁশগুলো ঝরে পড়তে শুরু করলে ফলটা পাকা আরম্ভ করে, তখন বেশ একটা ঝাঁঝালো গন্ধ নির্গত হয়, ফলটার ভেতরের শাস অনেকটা আনারসের মতন, এর স্বাদটা কাঁঠাল আর আনারসের মাঝামাঝি একটা স্বাদ।
দ্য মেটামরফোসিস

দ্য মেটামরফোসিস (, বাংলায় প্রায়ই রূপান্তর হিসাবে অনুবাদ হয়ে থাকে) ফ্রান্‌ৎস কাফকা রচিত একটি জার্মান ভাষার উপন্যাসিকা, যা ১৯১৫ সালে প্রথম জার্মানিতে প্রকাশিত হয়। এটি ২০শ শতকের জার্মান কথাসাহিত্যের আসামান্য কাজ হিসাবে উদ্ধৃত হয়ে থাকে এবং পশ্চিমা বিশ্বের কলেজ-বিশ্ববিদ্যালয়সমূহে গবেষণার বিষয়।
গল্পের কাহিনি গ্রেগর সামসা নামের একজন ভ্রাম্যমাণ বিক্রয়কর্মীর নিদ্রাভঙ্গের পর নিজেকে একটি পতঙ্গে রূপান্তরিত অবস্থায় আবিস্কারের বর্ণনার মধ্য দিয়ে শুরু হয়। যদিও গ্রেগরের এই আকস্মিক রূপান্তরের কারণ গল্পে অব্যাখ্যত থাকে।
এই গল্পের বিভিন্ন চলচ্চিত্র সংস্করণ রয়েছে, যার বেশিরভাগ স্বল্পদৈর্ঘ্য চলচ্চিত্র:
অনলাইন সংস্করণ
ধারাভাষ্য
২০১৫ নিউজিল্যান্ড ক্রিকেট দলের ইংল্যান্ড সফর

নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ৮ মে থেকে ২৩ জুন, ২০১৫ তারিখ পর্যন্ত ইংল্যান্ড সফর করে। সফরে দলটি ইংল্যান্ড ক্রিকেট দলের বিপক্ষে ২টি টেস্ট, ৫টি ওডিআই এবং একটিমাত্র টি২০আই ক্রিকেটে অংশগ্রহণ করে। এছাড়াও নিউজিল্যান্ড দল প্রস্তুতিমূলক খেলা হিসেবে ইংল্যান্ডের কাউন্টি ক্রিকেট দল তিনটির বিরুদ্ধে দুটি চারদিনের এবং একটি একদিনের খেলায় অংশ নেয়।
± আঘাতের কারণে অ্যাডাম মিলেনের পরিবর্তে মিচেল স্যান্টনার স্থলাভিষিক্ত হন।
† ২য় টেস্টের জন্য লিয়াম প্লাঙ্কেট অন্তর্ভুক্ত হন।
মাশরিক

মাশরিক () দ্বারা মিশর থেকে পূর্ব দিকের আরব দেশসমূহকে বোঝানো হয়। এর মধ্যে রয়েছে মিশর, লেবানন, ফিলিস্তিন, জর্ডান, ও সিরিয়া। শাব্দিকভাবে এর অর্থ “সূর্যোদয়ের স্থান”। নামটি "শারাকা" ( “আলোকিত করা”) ক্রিয়া থেকে উদ্ভব হয়েছে যা দ্বারা সূর্যোদয়ের দিক তথা পূর্বদিক নির্দেশ করা হয়।
ভূমধ্যসাগর ও ইরানের মধ্যবর্তী স্থান মাশরিকের অন্তর্গত। অনুরূপ একটি পরিভাষা হল মাগরেব যা উত্তর আফ্রিকার পশ্চিমাংশ নিয়ে গঠিত। দেশসমূহের মধ্যে মিশর সাংস্কৃতিক, জাতিতাত্ত্বিক ও ভাষাগত দিক থেকে মাশরিক ও মাগরেবের মধ্যবর্তী স্থানে অবস্থিত। একারণে মিশর আরব বিশ্বের কেন্দ্রে অবস্থিত এবং আরব লীগের সদরদপ্তর মিশরের রাজধানী কায়রোতে অবস্থিত। তবে সাধারণত মিশর মাশরিকের অংশ বিবেচিত হয়। ঐতিহাসিকভাবে মিশর ও লেভান্ট অনেক সময় একই অঞ্চল হিসেবে শাসিত হয়েছে। এর মধ্যে রয়েছে প্রাচীন মিশরীয় রাজ্য, উমাইয়া, আব্বাসীয়, ফাতেমীয় খিলাফত, আইয়ুবী রাজবংশ, মামলুক ও মুহাম্মদ আলি পাশার অধীন কিছু সময়। মিশরীয় ও লেভান্টাইন ভাষার মধ্যে মিল রয়েছে।
একইভাবে লিবিয়ার উপর মাশরিক ও মাগরেবের প্রভাব রয়েছে। এর পূর্ব অংশ মিশরের মাধ্যমে মাশরিকের সাথে সম্পর্কিত।
এই ভৌগোলিক পরিভাষাটি মুসলিম সাম্রাজ্যের সম্প্রসারণের সময় থেকে ব্যবহার শুরু হয়। এই অঞ্চল বিলাদ আল শাম ও মেসোপটেমিয়া অঞ্চলের সমন্বয়ের অনুরূপ। মাশরিকে অনেক ধর্মীয় গুরুত্বপূর্ণ স্থান রয়েছে।
২০১৪ সালের হিসাব মতে মাশরিক পৃথিবীর জনসংখ্যার ১.৭%।
আলবীয়

আলবীয় () বা নুসায়েরী () হল শিয়া ইসলামের একটি শাখা। আলবীয়রা আলী ইবনে আবী তালিবকে ভক্তি করে থাকে যাঁকে শিয়া চিন্তাধারায় প্রথম ইমাম হিসাবে বিবেচনা করা হয়। ধারণা করা হয় যে, ৯ম শতাব্দীতে ইবনে নুসায়ের এই মতবাদের প্রবর্তন করেন। ইবনে নুসায়ের ছিলেন দ্বাদশী শিয়াদের দশম ইমাম আলী আল-হাদী এবং একাদশ ইমাম হাসান আল-আসকারীর শিষ্য। এই কারণে আলবীয়দের প্রায়শই নুসায়েরী নামে অবিহিত করা হয়, যদিও এই নামটি আধুনিককালে অসম্মানজনক অর্থে ব্যবহার করা হয়। আরেকটি নাম "আনসারী" () আলবীয়দের বোঝাতে ব্যবহৃত হয়, যা "নুসায়েরী" শব্দের ভুল লিপ্যন্তর বলে মনে করা হয়।
বর্তমানে সিরিয়ার জনসংখ্যার ১২% আলবীয় সম্প্রদায়ের সদস্য। তুরস্ক ও উত্তর লেবাননে তারা উল্লেখযোগ্য সংখ্যালঘু হিসেবে রয়েছে। অধিকৃত গোলান মালভূমির গাজার গ্রামেও আলবীয়দের বসতি রয়েছে। তুরস্কের শিয়া আলেভি সম্প্রদায় ও আলবীয়দের একই ধরে অনেকে ভুল করে থাকে। সিরীয় উপকূল এবং উপকূলবর্তী শহরে আলবীয়রা প্রধান ধর্মীয় গোষ্ঠী।
ঐতিহাসিকভাবে আলবীয়রা বহিরাগত ও অনালবীয়দের কাছ থেকে তাদের বিশ্বাস গোপন করে রাখত। ফলে তাদের সম্পর্কে গুজব রটে। আলবীয়দের সম্পর্কে আরবি বিবরণগুলোতে ভালো-মন্দ উভয় লিখিত রয়েছে।
সিরিয়ায় ফরাসি মেন্ডেট আলবীয়দের ইতিহাসের মোড় ঘুরিয়ে দেয়। এর মাধ্যমে ফরাসিরা তাদের সশস্ত্র বাহিনীর জন্য সিরীয়দের নিয়োগ দিতে থাকে এবং সংখ্যালঘুদের জন্য আলাদা অঞ্চল গঠন করে যার মধ্যে আলবীয় রাষ্ট্র অন্তর্ভুক্ত ছিল। আলবীয় রাষ্ট্র পরে বিলুপ্ত করা হয়। তবে আলবীয়রা সিরীয় সেনাবাহিনীর উল্লেখযোগ্য অংশ হিসেবে থেকে যায়। ১৯৭০ সালে হাফিজ আল আসাদ ক্ষমতাসীন হওয়ার পর থেকে সরকার রাজনৈতিকভাবে প্রভাবশালী আলবীয় আল-আসাদ পরিবার কর্তৃক নিয়ন্ত্রিত হতে শুরু করে। ১৯৭০ ও ১৯৮০-র দশকে সিরিয়ায় ইসলামি উত্থানের সময় সরকার চাপের মুখে পড়ে এবং সংঘাত সিরীয় গৃহযুদ্ধ পর্যন্ত চলে আসে।
জিও এন্টারটেইন্টমেন্ট

জিও এন্টারটেইন্টমেন্ট অথবা জিও ড্রামা হল জিও টেলিভিশন নেটওয়ার্ক মালিকানাধীন ২০০২ সালের মে মাসে প্রতিষ্ঠিত একটি পাকিস্তানি সাধারণ বিনোদনমূলক টেলিভিশন চ্যানেল। চ্যানেলটির পরীক্ষামূলক সম্প্রচার পিএএস ১০ ডিজিটাল ফরমেটে ২০০২ সালে আগস্টে শুরু করা হয় এবং পরবর্তীতে ২০০২ সালের ১লা অক্টোবরে জিও এন্টারটেইন্টমেন্ট নাম নিয়ে নিয়মিত সম্প্রচার শুরু করেছিল।
জিও এন্টারটেইন্টমেন্টের চলমান অনুষ্ঠানমালার তালিকা:
২০১৪ সালের মে মাসে জিও এন্টারটেইন্টমেন্টে সম্প্রচারিত সকালের অনুষ্ঠান "জাগো ওঠো পাকিস্তান" ধর্মহীন কন্টেন্টের জন্য পাকিস্তান ইলেক্ট্রনিক মিডিয়া রেগুলেটরি অথরিটি কর্তৃক নিষিদ্ধ করা হয়।
দর্শনা রেলওয়ে স্টেশন

দর্শনা রেলওয়ে স্টেশন হলো বাংলাদেশ এর একটি সীমান্তবর্তী রেলওয়ে স্টেশন, যেটি খুলনা বিভাগের চুয়াডাঙ্গা জেলার দামুড়হুদা উপজেলায় দর্শনা শহরে অবস্থিত। এটি হল একটি রেল ট্রানজিট পয়েন্ট এবং ভারত-বাংলাদেশ সীমান্তের একটি সীমান্তবর্তী চেকপয়েন্ট। ১৮৬২ সালে ইস্টার্ন বেঙ্গল রেলওয়ের কলকাতা-
কুষ্টিয়া
১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয় যাকে বিভক্ত করা হয় ভারতীয় রাষ্ট্র, পশ্চিমবঙ্গ এবং পূর্ব বাংলার পাকিস্তানের প্রদেশ (পরে ১৯৫৬ সালে যার নাম পরিবর্তন করে পূর্ব পাকিস্তান হয়) এর মধ্যে। অবিভক্ত ভারতের ওপর ব্রিটিশ শাসনের সময়, নিয়মিত রাত ব্যাপী ট্রেন চলাচল করত কলকাতা, গোয়ালন্দ, ঢাকা ও নারায়ণগঞ্জের মধ্যে। ইস্ট বেঙ্গল মেল, ইস্ট বেঙ্গল এক্সপ্রেস এবং বরিশাল এক্সপ্রেস - এই তিনটি ট্রেন, ১৯৬৫ পর্যন্ত দুই দেশের মধ্যে নিজেদের পরিষেবা অব্যাহত রেখেছিল যতক্ষণ না ভারত-পাকিস্তান সংঘাত চারিদিকে ছড়িয়ে সব যাত্রীবাহী ট্রেন সংযোগের অবসান ঘটায়।
বরিশাল এক্সপ্রেস

বরিশাল এক্সপ্রেস ছিল আন্তর্জাতিক যাত্রীবাহী একটি ট্রেন যা তৎকালীন পূর্ব পাকিস্তান (বর্তমান বাংলাদেশ) এবং ভারতে চলাচল করত। ট্রেনটি ভারতের কলকাতার সাথে বাংলাদেশের খুলনা শহরের সংযোগ রক্ষা করত। ১৯৬৫ সালের ভারত-পাকিস্তান যুদ্ধের সময় এই রেলওয়ে সংযোগটি বন্ধ করে দেওয়া হয়।
বরিশাল এক্সপ্রেস ১৮৮৪ সালে চালু হয়। ট্রেনটি ভারতের কলকাতা শহরের সাথে বাংলাদেশের খুলনা শহরকে সংযুক্ত করত। ১৯৬৫ সালে ভারত-পাকিস্তান যুদ্ধের আগে পর্যন্ত তিনটি মালবাহী ও যাত্রীবাহী ট্রেন ভারত ও পূর্ব পাকিস্তানে চলাচল করত। 
১৯৬৫ সালের ভারত-পাকিস্তান যুদ্ধের সময় এই রেলওয়ে সংযোগটি বন্ধ করে দেওয়া হয়। ১৯৭২ সালে মালবাহী ট্রেন সেবার জন্য রুট ২ বছরের জন্য পুনরায় চালু হয়েছিল।
২০০০ সালের জুলাইয়ে ট্রেন যোগসূত্রটি পুনঃপ্রতিষ্ঠা করার জন্য ভারত ও বাংলাদেশের মধ্যে একটি চুক্তি স্বাক্ষরিত হয়েছিল। ১৯৯৪ সাল থেকে সম্ভাব্যতা সমীক্ষা চলমান রয়েছে। ২০১৭ সালে নতুন ট্রেন হিসেবে বন্ধন এক্সপ্রেস চালু করা হয়। সীমান্তের অপেক্ষায় কয়েক ঘণ্টা না হারাতে অভিবাসন পরীক্ষা কলকাতা ট্রেন স্টেশনে সরিয়ে আনা হয়েছে।
মিচেল স্যান্টনার

মিচেল জোসেফ স্যান্টনার (জন্ম: ৫ ফেব্রুয়ারি, ১৯৯২) ওয়াইকাতোর হ্যামিল্টনে জন্মগ্রহণকারী উদীয়মান নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্ন ডিস্ট্রিক্টস ক্রিকেট দলে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলেন। মিচেল স্যান্টনার বামহাতে ব্যাটিংয়ের পাশাপাশি স্লো বাম-হাত অর্থোডক্সে পারদর্শী।
এপ্রিল, ২০১৫ সালে নিউজিল্যান্ডের একদিনের আন্তর্জাতিক ও টুয়েন্টি২০ আন্তর্জাতিক দলের সদস্যরূপে ইংল্যান্ড সফরে খেলার জন্য মনোনীত হন। দলের অন্যতম সদস্য অ্যাডাম মিলেন আঘাত পাওয়ায় তার পরিবর্তে মিচেল স্যান্টনার স্থলাভিষিক্ত হন।
৯ জুলাই, ২০১৫ তারিখে জিম্বাবুয়ে সফরে দলের সদস্য হিসেবে তাকে অন্তর্ভুক্ত করা হয়। কিন্তু বৃদ্ধাঙ্গুলের আঘাতপ্রাপ্তির কারণে আগস্ট, ২০১৫ সালে জিম্বাবুয়ে থেকে বাদ দেয়া হয় ও তার পরিবর্তে জর্জ ওয়ার্কারকে জিম্বাবুয়ের বিপক্ষে খেলার জন্য নিউজিল্যান্ড দলের সদস্য হিসেবে অন্তর্ভুক্ত করা হয়।
রড ল্যাথাম

রডনি টেরি রড ল্যাথাম (; জন্ম: ১২ জুন, ১৯৬১) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন রড ল্যাথাম।
এছাড়াও তিনি ক্যান্টারবারির পক্ষে রাগবি খেলেছেন। তার সন্তান টম ল্যাথাম নিউজিল্যান্ড দলে প্রতিনিধিত্ব করছেন।
স্বল্পকালীন খেলোয়াড়ী জীবনে তিনি মাত্র ৪ টেস্টে অংশ নিতে পেরেছেন। তন্মধ্যে ১৯৯২ সালে বুলাওয়েতে জিম্বাবুয়ের বিপক্ষে অনুষ্ঠিত টেস্টে একমাত্র সেঞ্চুরিটি (১১৯) করেছেন।
তবে, অল-রাউন্ডার হিসেবে একদিনের আন্তর্জাতিকে প্রভূতঃ সফলতা লাভ করেছেন তিনি। ১৯৯২ সালের ক্রিকেট বিশ্বকাপ প্রতিযোগিতায় দলের ব্যাটিং উদ্বোধনে নেমেছেন। সমগ্র খেলোয়াড়ী জীবনে ৩৩টি একদিনের আন্তর্জাতিকে অংশগ্রহণ করেন। সর্বোচ্চ রান করেন ৬০। ২৮ মার্চ, ১৯৯৩ তারিখে অকল্যান্ডের ইডেন পার্কে অস্ট্রেলিয়ার বিপক্ষে তিনি তার সেরা বোলিং পরিসংখ্যান গড়েন ৫/৩২।
মকসুদ জামিল মিন্টু

মকসুদ জামিল মিন্টু একজন বাংলাদেশী সুরকার এবং সঙ্গীত পরিচালক। প্রখ্যাত বাংলাদেশী সাহিত্যিক ও চলচ্চিত্রকার হুমায়ূন আহমেদের চলচ্চিত্রের গানে তাঁর সঙ্গীতায়োজন বিশেষভাবে প্রশংসনীয়। হুমায়ূন আহমেদের রচনা ও পরিচালনায় নির্মিত শ্রাবণ মেঘের দিন চলচ্চিত্রের সঙ্গীত পরিচালনা করে প্রথমবারের মত জাতীয় চলচ্চিত্র পুরস্কার ও বাচসাস চলচ্চিত্র পুরস্কার অর্জন করেন।
মকসুদ জামিল মিন্টু বাংলাদেশের ঢাকা জেলায় জন্মগ্রহণ করেন। তাঁর বাবা মোহাম্মদ মাহফুজ উল্লাহ ছিলেন একজন সাংবাদিক। সাংবাদিকতায় অবদানের জন্য তিনি বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক অর্জন করেন।
মকসুদ জামিল মিন্টুর সঙ্গীত জীবন শুরু হয় ১৯৭৯ সালে বাংলাদেশ টেলিভিশনের জন্য গীটার বাজানোর মধ্য দিয়ে। কয়েক বছর পর তিনি কীবোর্ড বাজানো শুরু করেন। ১৯৮২ সালে তিনি সুরকার ও সঙ্গীত পরিচালক আহমেদ ইমতিয়াজ বুলবুলের সাথে চলচ্চিত্রে কাজ শুরু করেন। তিনি প্রথম "মেঘ বিজলী বাদল" চলচ্চিত্রের জন্য গীটার বাজান। সে বছরই এন্ড্রু কিশোর তাঁর সুরে কণ্ঠ দিয়ে একটি অ্যালবাম বের করার প্রস্তাব দেন। সেই সুরকৃত গানগুলি ১৯৯২ সালে অ্যালবাম আকারে বাজারে আসে। ১৯৮৬ সালে তাঁর সুরে ও সঙ্গীতায়োজনে শেখ ইশতিয়াকের কণ্ঠে "নন্দিতা" অ্যালবাম বের হয়। এই অ্যালবামের "নীলাঞ্জনা", "আমার মনের ফুলদানিতে" গানগুলো জনপ্রিয়তা লাভ করে।
১৯৮৮ সালে প্রথম আল মনসুর পরিচালিত "যেখানে দেখিবে ছাই" নাটকের আবহ সঙ্গীত পরিচালনা করেন। নব্বইয়ের দশকের শুরুতে তিনি হুমায়ূন আহমেদ পরিচালিত নাটকে আবহ সঙ্গীত পরিচালনা করেন এবং তার পর থেকে হুমায়ূন আহমেদের প্রায় সকল চলচ্চিত্রে তিনি সঙ্গীত পরিচালনা করেন। তবে তাঁর চলচ্চিত্রে সঙ্গীত পরিচালনা শুরু হয় মতিন রহমান পরিচালিত ১৯৯৪ সালে মুক্তিপ্রাপ্ত "আগুন জ্বলে" চলচ্চিত্র দিয়ে। ১৯৯৯ সালে শ্রাবণ মেঘের দিন চলচ্চিত্রের সঙ্গীত পরিচালনা করে প্রথমবারের মত অর্জন করেন জাতীয় চলচ্চিত্র পুরস্কার। এই ছায়াছবির সুবীর নন্দীর কণ্ঠে "একটা ছিল সোনার কন্যা" গানটি দর্শক সমাদৃত হয়। এরপর তিনি হুমায়ূন আহমেদ পরিচালিত দুই দুয়ারী, চন্দ্রকথা, ও শ্যামল ছায়া চলচ্চিত্রের গানের সুর ও সঙ্গীত পরিচালনা করেন। তিনি হুমায়ূন আহমেদ পরিচালিত সর্বশেষ চলচ্চিত্র ঘেটুপুত্র কমলার একটি গানের সুর ও আরও চারটি গানের সঙ্গীত পরিচালনা করেন।
পেশাওয়ারের যুদ্ধ (১০০১)

পেশাওয়ারের যুদ্ধ ১০০১ সালের ২৭ নভেম্বর পেশাওয়ারের নিকটে সুলতান মাহমুদ গজনভি ও জয়পালের বাহিনীর মধ্যে সংঘটিত হয়। যুদ্ধে জয়পাল পরাজিত ও বন্দী হন। পরে তিনি অপমানিত বোধ করে চিতার আগুনে ঝাপ দিয়ে আত্মহত্যা করেন। এই বিজয় ছিল সুলতান মাহমুদের অন্যতম প্রধান বিজয়।
সবুক্তগিন কান্দাহার জয় করার পর হিন্দু শাহি রাজ্যের সাথে তার লড়াই হয়। হিন্দু শাহি শাসক জয়পাল সবুক্তগিনকে আক্রমণ করার পর পরাজিত হন। পরবর্তীতে তিনি ১,০০,০০০ সৈনিকের বাহিনী নিয়ে পুনরায় আক্রমণ করেন কিন্তু পরাজিত হন। লাগমান বিধ্বস্ত হয় এবং কাবুল ও জালালাবাদ গজনভিদের অধিকারে আসে। ৯৯৭ সালে মাহমুদ গজনভি সিংহাসনে বসেন। ১০০১ সালে তিনি ১৫,০০০ অশ্বারোহী এবং আফগান ও গাজিদের বড় সেনাদল নিয়ে পেশাওয়ার পৌছান।
আল-উতবি রচিত "তারিখ ইয়ামিনি" গ্রন্থে গজনভি ও শাহি রাজ্যের লড়াইয়ের বিবরণ রয়েছে। আল-উতবির মতে মাহমুদ পেশাওয়ারে পৌছার পর শহরের বাইরে তাবু স্থাপন করেন। অতিরিক্ত সৈনিকের অপেক্ষায় জয়পাল আক্রমণে দেরি করছিলেন। এরপর মাহমুদ আক্রমণের সিদ্ধান্ত নেন। জয়পাল তার অশ্বারোহী ও হস্তীবাহিনীকে আক্রমণের জন্য পরিচালনা করেন কিন্তু তার বাহিনী পরাজিত হয়। জয়পাল সপরিবারে বন্দী হন।
বড় অঙ্কের মুক্তিপণের বিনিময়ে জয়পালের পরিবারের সদস্যদের ছেড়ে দেয়া হয়। কিন্তু পরাজয়ের কারণে জয়পাল অপমানিত বোধ করে এবং চিতার আগুনে ঝাপ দিয়ে আত্মহত্যা করেন।
পরবর্তীতে মাহমুদ সিন্ধু অঞ্চল জয় করেন এবং ১০০৯ সালে জয়পালের পুত্র আনন্দপালকে যুদ্ধে পরাজিত করেন। এরপর তিনি লাহোর ও মুলতান জয় করেন।
সুলতান খান (সংগীতশিল্পী)

উস্তাদ সুলতান খান (১৫ই এপ্রিল, ১৯৪০ - ২৭শে নভেম্বর, ২০১১) একজন ভারতীয় সারেঙ্গি বাদক এবং ইন্দোর ঘরানার অন্তর্গত শাস্ত্রীয় গায়ক। তিনি ছিলেন জাকির হুসেইন এবং বিল লাসওয়েলের সাথে একজন ভারতীয় তবলা বীট বিজ্ঞান একীকরণ গোষ্ঠীর সদস্য। ২০১০ সালে, সুলতান খানকে ভারতের তৃতীয় সর্বোচ্চ বেসামরিক পদ্মভূষণ সম্মানে ভূষিত করা হয়।
সুলতান খান রাজস্থানের যোধপুরে জন্মগ্রহণ করেন। এটি ব্রিটিশ ভারতের সময়কালে ভারতীয় সাম্রাজ্যের একটি অংশ ছিল। তিনি তার পিতা উস্তাদ গুলাব খানের কাছ থেকে সারেঙ্গি বাজানো শিখে ছিলেন।
তিনি মাত্র ২০ বছর বয়সে গুজরাটের রেডিও স্টেশন "রাজকোটে" তার কর্মজীবন শুরু করেন। অত্যন্ত আনন্দের সাথে "রাজকোটে" আট বছর অতিবাহিত করার পর, লতা মঙ্গেশকরের রাজকোট সফরকালে তিনি তার সাথে বাজানোর একটি সুযোগ পেয়েছিলেন।এটি তার জন্য একটি টার্নিং পয়েন্ট প্রমাণিত হয়। অতঃপর তাকে মুম্বাই রেডিও স্টেশন স্থানান্তর করা হয়।
তার স্ত্রীর নাম বানু। তার এক ছেলে সাবির খান, যিনি তার শিষ্য এবং একজন সারেঙ্গি বাদক এবং দুই মেয়ে রেশমা এবং শেরা। তার ভাই নিয়াজ আহমেদ খান একজন সেতার বাদক। তার নাতি-নাতনীরা দিলশাদ খান (সারেঙ্গি বাদক), ইমরান খান (সেতার বাদক এবং সঙ্গীত রচয়িতা) এবং সালামত আলী খান এবং ইরফান খান উভয়ই সেতার বাদক।
পরিবারের বাইরে ইকরাম খান বিনোদ পওয়ার ও ডঃ কাশ্যপ ডেভ সহ তার অনেক ছাত্র ছিল।
সুলতান খান দীর্ঘ দিন অসুস্থ থাকার পর ভারতের মহারাষ্ট্রের মুম্বাইয়ে ২৭শে নভেম্বর, ২০১১ সালের দুপুরে মৃত্যুবরণ করেন।
তার গত চার বছর ধরে ডায়ালিসিস চলছে এবং তার মৃত্যুর কয়েক দিনের আগে তিনি বাকশক্তি হারিয়ে ফেলেছিলেন। হাসপাতালে নেওয়ার পথে তিনি মৃত্যুবরণ করেন। ২৮শে নভেম্বর, ২০১১ সালে হামিদ মীর দ্বারা তার জানাযার নামাজ রাজস্থানের যোধপুরে তার নিজ গ্রামে অনুষ্ঠিত হয়।
ওভিড

পুবলিয়ুস ওভিডিয়াস নাসো (; ২০ মার্চ, ৪৩ খ্রীষ্ট-পূর্ব – ১৭/১৮ খ্রিষ্টাব্দ), যিনি ইংরেজিতে “ওভিড” () নামে পরিচিত, ছিলেন একজন রোমান কবি। তিনি ভের্গিল এবং হোরাসের সমসাময়িক ছিলেন। তাদের তিনজনকে প্রায়ই একত্রে লাতিন সাহিত্যের প্রধান কবি হিসেবে উল্লেখ করা হয়। রোমান সাম্রাজ্য পণ্ডিত কুইন্টিলিয়ানের মতে ওভিড ছিলেন সর্বশেষ লাতিন প্রেম শোকগাথা রচয়িতা। তিনি ব্যাপক জনপ্রিয়তা লাভ করেছিলেন কিন্তু একটি রহস্যময় কারণে সম্রাট আউগুস্তুস তাকে কৃষ্ণ সাগরের কাছাকাছি একটি প্রত্যন্ত এলাকায় নির্বাসনে পাঠান যেখানে তিনি মৃত্যুবরণ করেন। ওভিড নিজেই তার নির্বাসনকে "কারমেন এত এরর" বা “একটি কবিতা এবং একটি ভুল” হিসেবে উল্লেখ করেছেন।
রোমের প্রথম প্রভাবশালী এ কবি তার লেখালেখি শুরু করেন আউগুস্তুসের আমলে। ওভিড বর্তমান যুগে সর্বাধিক পরিচিত মেটামরফসিসের জন্য যা ১৫ বই ধরে বিস্তৃত ধারাবাহিক পৌরাণিক কাহিনী।
হামবার্তো ফার্নান্দেজ মোরান

হামবার্তো ফার্নান্দেজ-মোরান ভিলালোবস (; জন্ম: ১৮ ফেব্রুয়ারি, ১৯২৪ - মৃত্যু: ১৭ মার্চ, ১৯৯৯) মারাকাইবো এলাকায় জন্মগ্রহণকারী বিখ্যাত ভেনেজুয়েলীয় গবেষক ও বিজ্ঞানী ছিলেন। হীরের চাকু বা অস্ত্র চিকিৎসা কার্যোপযোগী ক্ষুদ্র ছুড়ি উদ্ভাবন করেন। সুপার কন্ডাক্টিং প্রযুক্তিভিত্তিক ইলেকট্রন মাইক্রোস্কোপের জন্য ইলেক্ট্রা ম্যাগনেটিক ল্যান্সের উল্লেখযোগ্য উন্নয়ন ঘটান হামবার্তো ফার্নান্দেজ মোরান। এছাড়াও অন্যান্য বৈজ্ঞানিক কর্মকাণ্ডে নিজেকে সম্পৃক্ত করেছেন তিনি। বিভিন্ন বৈজ্ঞানিক সাময়িকীতে তার অনেকগুলো নিবন্ধ প্রকাশিত হয়েছে যাতে নাসার অ্যাপলো অভিযানসহ বিভিন্ন বিষয়ে আগ্রহ লক্ষ্য করা গেছে।
১৯৪৪ সালে জার্মানির মিউনিখ বিশ্ববিদ্যালয় থেকে চিকিৎসা বিষয়ে অধ্যয়ন করেন। ইলেকট্রন মাইক্রোস্কোপের উন্নয়নে অংশ নেন তিনি। বিশ্বের প্রথম ব্যক্তি হিসেবে ক্রায়ো-আল্ট্রামাইক্রোটমির ধারণা তুলে ধরেছিলেন। অ্যাঞ্জেল জলপ্রপাত এলাকা উড্ডয়ন শেষে নিজ দেশ ভেনেজুয়েলায় ফিরে জলপ্রপাতের নিরবচ্ছিন্ন বহমান ধারায় উজ্জীবিত হয়ে হীরের চাকু উদ্ভাবন করেন। ড. ফার্নান্দেজ-মোরান ভেনেজুয়েলিয়ান ইনস্টিটিউট ফর নিউরোলজিক্যাল এন্ড ব্রেইন স্টাডিজ প্রতিষ্ঠা করেন যা বর্তমানে ভেনেজুয়েলিয়ান ইনস্টিটিউট অব সায়েন্টিফিক রিসার্চ নামে পরিচিতি পাচ্ছে।
মার্কোস পেরেজ জিমেনেজ সরকারের শেষ বছরে বিজ্ঞান মন্ত্রী হিসেবে নিযুক্ত হন। কিন্তু ১৯৫৮ সালে স্বৈরশাসনের অবসান ঘটলে তাকে দেশান্তরী হতে হয়। নাসার অ্যাপোলো প্রকল্পে কাজ করেন। এছাড়াও এমআইটি, শিকাগো বিশ্ববিদ্যালয় ও স্টকহোম বিশ্ববিদ্যালয়সহ বেশ কয়েকটি শিক্ষা প্রতিষ্ঠানে শিক্ষকতা করেন। ১৯৮৬ সালে ন্যাশনাল লাইব্রেরি অব মেডিসিনে একগুচ্ছ কাগজপত্র দান করেন।
মার্কিন যুক্তরাষ্ট্রে অবস্থানকালে তাকে নোবেল পুরস্কারের জন্য মনোনয়ন দেয়া হলেও মার্কিন নাগরিকত্ব গ্রহণ করতে হবে ধারণা করে মনোনয়ন বাদ দেন। কেননা তিনি ভেনেজুয়েলার নাগরিকত্ব ধারণ করছিলেন। আন্না নাম্নী এক সুইডিশ রমণীর পাণিগ্রহণ করেন। এ দম্পতির সংসারে ব্রিজিডা এলিনা ও ভেরোনিকা নাম্নী দুই কন্যা রয়েছে। তার মৃত্যুর পর দ্বিতীয় জন্মভূমি সুইডেনের স্টকহোমে সমাহিত করা হয়।
১৯৬৭ সালে হীরের চাকু উদ্ভাবনের প্রেক্ষিতে জন স্কট পুরস্কার লাভ করেন। এছাড়াও পোলার স্টার অর্ডার নাইট, মন্ট্রিল বিশ্ববিদ্যালয়ের ক্লদ বার্নার্ড পদক ও ক্যামব্রিজ বিশ্ববিদ্যালয়ের বার্ষিক মেডিক্যাল পুরস্কার পান।
ভরণী

ভরণী ভারতীয় জ্যোতির্বিজ্ঞান অনুসারে ২৮টি নক্ষত্রের দ্বিতীয় সদস্যা। ভরণী সৈন্ধান্তিক পরিচিতি । প্রাচীন ঋগ্বেদএর ঋষিরা একে ডাকতেন 'যম , 'সংযম , 'সংবরন বা 'বিবস্বান নামে । আধুনিক জ্যোতির্বিজ্ঞান অনুসারে এই নক্ষত্রের প্রধানা একচল্লিশিনী আর তার সঙ্গিনী পঁয়ত্রিশিনী ও ঊনচল্লিশিনী ।
ঋগ্বেদ-এর ১০ম মন্ডলস্থ ১০ম সূক্তে যমকে ঋষি হিসেবে পাওয়া যায়। এ সূক্তে সহঋষিকা ও সহোদরা যমীর সাথে যম এক-থেকে-বহু মানব/মানবী সৃজনের প্রাথমিক সমস্যা নিয়ে তর্কান্তে সহোদরার সন্তানার্থে সহবাস প্রার্থণা প্রত্যাখ্যান করে। ১০.১৪ সূক্তে যমকে ঋষি ব'লে উল্লেখ করা হলেও প্রধানত সায়ন-এর ব্যাখ্যানুসারী রমেশচন্দ্র দত্ত প্রমুখদের অনুবাদ পাঠে স্পষ্টতই বোঝা যায় যে যম এ সূক্ত-রচয়িতা নয় বরং প্রার্থ্য, অজানা ঋষি জানাচ্ছে যে বিবস্বানপুত্র যমকে হোমদ্রব্য দিয়ে সেব (যেহেতু) সে সৎকর্মীদের (পারলৌকিক) সুখের দেশে নিয়ে যায়, অনেকের পথ পরিষ্কার ক'রে দেয় আর তার কাছেই সকল লোক যায়।
লাগারি হাসান চেলেবি

লাগারি হাসান চেলেবি ছিলেন একজন উসমানীয় বৈমানিক। পর্যটক এভলিয়া চেলেবির বর্ণনা অনুযায়ী তিনি সফলভাবে একটি রকেট উৎক্ষেপণ করেছিলেন।
এভলিয়া চেলেবি বর্ণনা করেছেন যে ১৬৩৩ সালে লাগারি হাসান চেলেবি ৫০ ওক্কা (১৪০ পাউন্ড) বারুদ ব্যবহার করে সারাইবুরনু থেকে একটি ৭ পাখাবিশিষ্ট রকেট উৎক্ষেপণ করেছেন। বলা হয় যে সুলতান চতুর্থ মুরাদের কন্যার জন্মের সময় এই উৎক্ষেপণটি সংঘটিত হয়েছিল। এভলিয়া চেলেবি লিখেছেন উৎক্ষেপণের পূর্বে লাগারি বলেছেন "আমার সুলতান! রহমতপ্রাপ্ত হন, আমি ঈসার সাথে কথা বলতে যাচ্ছি!"; রকেট চড়ার পর তিনি সমুদ্রে অবতরণ করে সাতরে তীরে আসেন এবং কৌতুক করে বলেন "আমার সুলতান! ঈসা আপনাকে তার শুভেচ্ছা জানিয়েছেন!"; সুলতান তাকে পুরস্কার হিসেবে রূপা প্রদান করেন এবং উসমানীয় সেনাবাহিনীতে সিপাহীর পদ প্রদান করেন।
এছাড়াও এভলিয়া চেলেবি লিখেছেন যে লাগারির ভাই হেজারফেন আহমেদ চেলেবি এক বছর পূর্বে গ্লাইডারে চড়ে আকাশে উড়েছেন।
১৯৯৬ সালের "ইস্তানবুল কানাতলারিমিন আলতিনদা" চলচ্চিত্রটি লাগারি হাসান চেলেবি ও তার ভাই হেজারফেন আহমেদ চেলেবির জীবনের উপর ভিত্তি করে নির্মিত হয়েছে।
ওয়াল্টার লুইন

ওয়াল্টার হেন্ড্রিক গোস্তাভ লুইন (জন্মঃ ২৯ জানুয়ারি, ১৯৩৬) একজন ডাচ জ্যোতির্পদার্থ বিজ্ঞানী এবং ম্যাসাচুসেট ইনষ্টিটিউট অব টেকনলজীর পদার্থ বিজ্ঞান বিভাগের প্রাক্তন অধ্যাপক। লুইন ১৯৬৫ সালে ডেল্ফট ইউনিভার্সিটি অব টেকনলজী থেকে নিউক্লিয় পদার্থ বিজ্ঞানে ডক্টরেট ডিগ্রী লাভ করেন। তিনি ১৯৬৬ সালের শুরু থেকে ম্যাসাচুসেট ইনষ্টিটিউট অব টেকনলজীর পদার্থ বিজ্ঞান বিভাগের অধ্যাপক হিসেবে যোগদান করে ২০০৯ সালে ৪৩ বছর অধ্যাপনার অবসান ঘটিয়ে অবসর গ্রহণ করেন।
জ্যোতির্পদার্থ বিজ্ঞানে লুইন এর অবদানসমূহের মধ্যে প্রথম ধীর গতির নিউট্রন ঘূৰ্ণন তারার মাধ্যমে সর্ব-আকাশ বেলুন নিরীক্ষণ এবং কৃত্রিম উপগ্রহ ও পর্যবেক্ষণের মাধ্যমে অনুসন্ধানী কাজে এক্স-রের উপস্থিতি নিয়ে গবেষণা অন্যতম। লুইন পাঠদানের জন্য পুরস্কারে ভূষিত হয়েছেন এবং পদার্থ বিজ্ঞানের ওপর বক্তৃতা প্রদান এবং edX ও এমআইটি মুক্ত শিক্ষা ব্যবস্থায় শিক্ষাদানের জন্য পরিচিত হয়ে আছেন। এই বক্তৃতাসমূহের ভিডিওগুলি বছরে প্রায় দুই মিলিয়ন বার দেখা হয়।
২০১৪ সালে, এমআইটি নিরূপণ করে যে লুইন একজন অনলাইন শিক্ষানবিশ কে যৌনহয়রানি করেছেন; এর পরিপ্রেক্ষিতে, এমআইটি তার শিক্ষামাধ্যম থেকে লুইনের বক্তৃতাসমূহ সরিয়ে ফেলে এমনকি লুইন এর সাথে সব ধরনের সম্পর্ক বিচ্ছিন্ন করে।
লুইনের বাবার নাম ওয়াল্টার সাইমন লুইন এবং মায়ের নাম পিটারনেলা জোহান্না ভান ডার ট্যংগ। ১৯৩৬ সালে নেদারল্যান্ডের হুগো তে তিনি জন্মগ্রহণ করেন। লুইনের শৈশবকালে দ্বিতীয় বিশ্বযুদ্ধের সময়ে নাৎজীরা নেদারল্যান্ডের শাসনভার তাদের অধীনে নিয়ে নেয়। লুইনের দাদা গুস্তাভ লুইন এবং দাদী এমা লুইন ১৯৪২ সালে অছউইট্জ এ স্তম্ভিত হয়ে পড়েন। ইহুদী হওয়ায় লুইনের বাবা সেইসময় নিজের পরিবারের সুরক্ষার্থে কাউকে না বলে, নিজের মাতৃকোলে শিশুটির দায়িত্ব অর্পণ করে সন্ধানহীন হয়ে পড়েন।
১৯৬০ সাল থেকে ১৯৬৫ সাল পর্যন্ত লিবানন লিচাম ইন রটেরড্যামে লুইন পদার্থ বিজ্ঞানের শিক্ষকরূপে যোগদান করেন। সেইসময় তিনি ডেল্ফট ইউনিভার্সিটি অব টেকনলজীতে নিম্নশক্তিস্তরের নিউক্লীয় পদার্থ বিজ্ঞানের গবেষণা শুরু করে ১৯৬৫ সালে সেখান থেকেই ডক্টরেট ডিগ্রী লাভ করেন।
১৯৬৬ সালের জানুয়ারি মাসে লুইন এমআইটিতে পোস্ট-ডক্টরাল পদে সহকারী অধ্যাপক হিসেবে যোগদান করেন। পরে পদার্থ বিজ্ঞানের সহকারী অধ্যাপক হন এবং ১৯৭৪ সালে তিনি পূর্ণকালীন অধ্যাপক হিসেবে উন্নীত হন।
২০১৪ সালের ডিসেম্বরের শুরুর দিকে এমআইটি ঘোষণা দেয় যে লুইন MITx এর একটি অনলাইন শিক্ষাকার্যক্রমে অনলাইনে যৌন নিপীড়ন করেন। Inside Higher Ed বলে ঐ নারী বহু নারীদের মধ্যে একজন ছিলেন। এর তদন্তের পর এমআইটি লুইনের প্রফেসর এমিরেটাস উপাধিটি বর্জন করে নেয়।
তিনি প্রায় ৪৫০ জার্নাল আর্টিকেল প্রকাশ করেছেন, নিচে তার কিছু দেওয়া হলো -
চারুকলায় স্নাতক

চারুকলায় স্নাতক বা ললিতকলায় স্নাতক (ইংরেজি ভাষায় "ব্যাচেলর অব ফাইন আর্টস" সংক্ষেপে বি.এফ.এ) হচ্ছে দৃশ্যকলা ও পরিবেশন কলার ক্ষেত্রে ৪ বছর মেয়াদী 
উচ্চশিক্ষাক্রম অধ্যয়নের সফল সমাপ্তি নির্দেশক একটি স্নাতক উপাধি, যা সংশ্লিষ্ট কোন উচ্চ শিক্ষাপ্রতিষ্ঠান প্রদান করে থাকে। সাধারণত সঙ্গীত, আবৃত্তি, অভিনয়, নৃত্য, অঙ্কন, চলচ্চিত্র, আলোকচিত্রকলা, সৃজনশীল রচনা, প্রভৃতি বিষয় এই ক্ষেত্রের অন্তর্ভুক্ত। কিছু কিছু শিক্ষা প্রতিষ্ঠান বোর্ডের আওতায় বিভিন্ন নিয়মানুবর্তিতার মধ্য দিয়ে এ সকল বিষয়ে পাঠ দান করে থাকে। স্থানভেদে শিক্ষাক্রমের মেয়াদ কম-বেশি হতে পারে।
লিওনা ভিকারিও

লিওনা ভিকারিও দ্য কুইন্টানা (জন্ম: ১০ এপ্রিল, ১৭৮৯ - মৃত্যু: ২৪ আগস্ট, ১৮৪২) মেক্সিকো সিটিতে জন্মগ্রহণকারী মেক্সিকোর স্বাধীনতার যুদ্ধের প্রমিলা সমর্থক ছিলেন। নিজ বাসগৃহ মেক্সিকো সিটিতে অবস্থান করে গোয়েন্দা কার্যক্রম পরিচালনা করতেন। এছাড়াও বিচ্ছিন্নতাবাদী আন্দোলনে অর্থ সরবরাহ করতেন লিওনা ভিকারিও।
খুব ছোট অবস্থায় বাবা-মাকে হারিয়ে অনাথ হন। এরপর তিনি কাকার সান্নিধ্যে বড় হন। ভিকারিও আন্দ্রেজ কুইন্টানা রু'র সাথে স্বাক্ষাৎ করেন ও স্বাধীনতা আন্দোলনে সহযোগিতা করার সিদ্ধান্ত নেন। তিনি বার্তাবাহকের ভূমিকায় অবতীর্ণ হন, সামরিক কৌশল শেখান, অর্থের যোগান ও চিকিৎসা সামগ্রীসহ সকল ধরনের সহযোগিতা করেন।
১৮১৩ সালে সরকারের বিরুদ্ধে অভ্যুত্থানে অংশগ্রহণের অভিযোগে তাকে গ্রেফতার করা হয়। আত্মগোপন থেকে আটক করার পর তাকে কারাগারে প্রেরণ করা হয় ও তার সকল সহায়-সম্পদ বাজেয়াপ্ত করা হয়। সহকর্মী আন্দ্রেজ কুইন্টানা রু'র সাথে পরিণয় সূত্রে আবদ্ধ হন তিনি। মেক্সিকো সিটির ইন্ডিপেন্স কলামের কাছে তাদের উভয়কে সমাহিত করা হয়েছিল।
তৎকালীন রাষ্ট্রপতি এন্টনিও লোপেজ দ্য সান্তা আন্না বিশেষ কমিশনের আদেশ বলে লিওনা ভিকারিওকে 'পিতৃভূমির মিষ্ট মাতা'রূপে আখ্যায়িত করেন। আগস্ট, ১৮৪২ সালে তার মৃত্যুর একদিন পর মেক্সিকো সিটিতে সমাহিত করা হয়। একমাত্র বেসামরিক মহিলা হিসেবে তাকে রাষ্ট্রীয় মর্যাদায় সমাহিত করা হয়েছিল।
ফেব্রুয়ারি, ২০০০ সালে মেক্সিকোর স্বাধীনতা লাভের দুইশত বছর উদযাপনের সাত মাস পূর্বে মেক্সিকোর লেখক কার্লোস পাসকুয়েল লা ইনসার্জেন্টা নামীয় উপন্যাস প্রকাশ করেন। এতে মিশ্রভাবে ঐতিহাসিক ঘটনাগুলো তুলে ধরা হয়েছে। স্পেনীয় সাম্রাজ্যের বিপক্ষে মেক্সিকোর স্বাধীনতা লাভ ও লিওনা ভিকারিওসহ অন্যান্য ব্যক্তিদের সম্পর্কে অনেকগুলো অজানা কাহিনী এ উপন্যাসে বিবৃত হয়েছে।
মেক্সিকো সিটির ঐতিহাসিক কেন্দ্রস্থল রিপাবলিকা দ্য ব্রাসিল ও রিপাবলিকা দ্য নিকারাগুয়ার প্রান্তে অবস্থিত একটি প্লাজায় লিওনা ভিকারিও'র আবক্ষ মূর্তি রয়েছে।
কৃত্তিকা

নীলাম্বরী কৃত্তিকা (Pleiades) গুচ্ছনক্ষত্র । আন্তর্জাতিকভাবে এর পরিচিতি Pleiades নামে। ঋগ্বেদের ঋষিরা চিনতেন অগ্নি (দিক) বলে আর সিদ্ধান্তজ্যোতিষ-এ এটি কৃত্তিকা নামে পরিচিত। নক্ষত্রটি সপ্তর্ষিদের পত্নী হিসেবেও পরিচিত।
এ নক্ষত্রের এক-চতুর্থাংশ মেষ রাশিতে আর বাকি তিনভাগ বৃষ রাশিতে অবস্থিত। কার্ত্তিক মাসের প্রায় ২৭তম দিন থেকে অগ্রহায়ণের প্রায় ১০ম দিন পর্যন্ত এ নীলাম্বরীগুচ্ছ নক্ষত্র-বিভাগের পরিপ্রেক্ষিতে পৃথিবীর ক্রান্তি ।
পুরো ঋগ্বেদ জুড়েই ছড়িয়ে রয়েছে অগ্নি নামধারী "কৃত্তিকা"র প্রতি অজস্র প্রার্থনা । ঋগ্বেদীয় ঋষিরা পৃথিবীতে সুলভ অগ্নিকেন্দ্রিক যজ্ঞে ক্রমশ সীমাবদ্ধ হয়ে উঠলেও অনেক ঋষির ঋকে "অগ্নি" নামধারী নক্ষত্র "কৃত্তিকা"কে চেনা যায় । 
ঋগ্বেদের প্রাচীন ঋষি বসিষ্ঠ ৭.১৭.১ ঋকে কৃত্তিকাকে "অগ্নি" সম্বোধন ক'রে বলেছেন , "হে সমিধ-সমন্বিত অগ্নি ! সুষমা বিস্তার করো , ময়ূরশিখার ন্যায় পৃথিবীর ঊর্ধ্বে বিস্তীর্ণ হও" ।
ভারতীয় পারমাণবিক শক্তি নিগম

ভারতীয় পারমাণবিক শক্তি নিগম সংক্ষেপ্তে (NPCIL) হচ্ছে মহারাষ্ট্রেরর, মুম্বাই ভিত্তিক ভারতের, একটি সরকার অধীনস্থ নিগম। এটি সম্পূর্ণভাবে কেন্দ্র সরকারের আওতাধীন; যার কাজ মূলত পরমাণু শক্তি থেকে বিদ্যুৎ উৎপাদন করা এবং তা বণ্টন করা। ভাপাশন (NPCIL) ভারত সরকারের আণবিক শক্তি বিভাগ কর্তৃক পরিচালিত ও প্রশাসিত
ভাপাশন ১৯৮৭ সালের সেপ্টেম্বরে বণিক-সমিতি আইন, ১৯৫৬ অনুসারে গঠিত হয়। সমস্ত পারমাণবিক শক্তি কারখানা পরিচালক কোম্পানিগুলি আইএসও-১৪০০০ দ্বারা প্রমাণিত/স্বীকৃত।
ভাপাশন ২০০৩ সালের অক্টবর পর্যন্ত, ভারতীয় নাভিকীয়া বিদ্যুৎ নিগম (BHAVINI)-এর নির্মাণ ও ভারতের বাণিজ্যিক পারমাণবিক শক্তি কারখানার পরিচালনার জন্য দায়ী ছিল। ১০ অগাস্ট ২০১২ অনুযায়ী নিগম পরিচালিত সাত জায়গাতে মোট ২১টি পারমাণবিক চুল্লী আছে; যাদের মোট উৎপাদন ক্ষমতা ৫৭৮০ মেগাওয়াট।
কৌশিক গঙ্গোপাধ্যায়

কৌশিক গঙ্গোপাধ্যায় একজন ভারতীয় চলচ্চিত্রের একাধারে পরিচালক, অভিনেতা ও চিত্রনাট্যকার। তিনি ২০০৪ সালে ওয়ারিশ নামের একটি চলচ্চিত্র পরিলাচনার মধ্য দিয়ে বাংলা চলচ্চিত্রের জগতে প্রবেশ করেন। তার শ্রেষ্ঠ সিনেমাগুলো হল বিসর্জন, বিজয়া, ছোটদের ছবি, নগরকীর্তন ইত্যাদি।
কৌশিক গঙ্গোপাধ্যায় ১৯৬৮ সালের ৪ অগাস্ট কলকাতায় জন্মগ্রহণ করেন। তিনি তার প্রাথমিক শিক্ষা শেষ করেন রামকৃষ্ণ মিশন বিদ্যালয় থেকে। তারপরে তিনি যাদবপুর বিশ্ববিদ্যালয় থেকে বাংলা সাহিত্যে স্নাতক পাশ করেন। বিশ্ববিদ্যালয় থাকাকালীন সময় থেকে তিনি থিয়েটার করতেন। এবং সেখানে তার সাথে চূর্ণী গাঙ্গুলির সাথে পরিচয় হয়।
কৌশিক গঙ্গোপাধ্যায় বিয়ে করেন চূর্ণী গাঙ্গুলিকে। তাদের একমাত্র সন্তানের নাম উজান গাঙ্গুলি।
অগ্নিস্নান (চলচ্চিত্ৰ)

অগ্নিস্নান () হল ১৯৮৫ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়ার "অন্তরীপ" নামক গল্পের আধারে ছবিখানি নির্মাণ করা হয়। চলচ্চিত্রে অভিনয় করেন ইন্দ্র বণিয়া, কাশ্মীরী শইকীয়া বরুয়া, মলয়া গোস্বামী, বিজু ফুকন আদি। ভবেন্দ্রনাথ শইকীয়াই চলচ্চিত্রটির জন্য ১৯৮৫ সালের শ্রেষ্ঠ চিত্রনাট্যের রাষ্ট্রীয় চলচ্চিত্র পুরস্কার লাভ করে আর চলচ্চিত্রটি অসমীয়া ভাষার শ্রেষ্ঠ চলচ্চিত্রের রাষ্ট্রীয় পুরস্কার (রজত কমল) লাভ করে।
ছবিটির কাহিনী মনোবৈজ্ঞানিক আর অগতানুগতিক। একজন সম্পদশালী ব্যবসায়ী দ্বিতীয় বিবাহ করার মন করে। তাঁর এই সিদ্ধান্ত তাঁর প্রথমা পত্নী আর পুত্রের মনে তীব্র আঘাত আর আশ্চর্যের সৃষ্টি করে। স্বামীর প্রতি তাঁর অপরিসীম প্রেম আর সমর্পণের বিনিময়ে প্রথমা পত্নীর প্রবঞ্চনা পাওয়া সে অনুভব করে আর এর প্রতিশোধ নেয়।